google/wiki40b huggingface dataset:
Bembidion yukonum

Utbredelse

Bembidion yukonum finnes bare nord i Europa, Nord-Amerika og Asia. Den er også registrert fra Norge.

Utseende

Bembidion yukonum er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion yukonum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Lucía Topolansky

Biografi

Topolansky ble fengslet under Uruguay diktatur fra 1973 til 1985. Hun er en aktivist for kvinners rettigheter, og hun er medlem av MLN (spansk: Movimiento de Liberación Nacional), en venstreorientert parti.
Topolansky var en stedfortreder for Montevideo fra 2000 til 2005 og senator fra 2005 til 2015. I 2015 ble hun en kandidat til kommunevalget i Montevideo.
Karel Čapek

Forfatterskap

Som forfatter var Karel Čapek opptatt med å ha med samfunnsbudskap, med advarsler om potensielle konsekvenser av ny teknologi, diktatur og overmektige selskaper. Han skrev både romaner, skuespill, barnebøker og reiseskildringer. Han skrev bl.a. reiseskildringen En reise til Norden, hvor han skildret reisen og tegnet motiver fra besøk i Norge, Sverige og Danmark. Hans første samling tekster var Martyrsøylen som ble utgitt i 1917. Karel Čapeks debuterte på Nationalteateret i Praha i 1921, med skuespillet Insektliv. Samme år ble også skuespillet R.U.R. satt opp på samme teater.

R.U.R.

Skuespillet R.U.R. (Rosumovi Univerzální Roboti) ble ferdigskrevet våren 1920 og hadde premiere på Nasjonalteateret i Praha tidlig i 1921. Skuespillet tar plass i fremtiden og omhandler roboter, som var «kunstige mennesker» som kunne tenke for seg selv, besto av kjøtt og blod, men manglet en sjel: de manglet både følelser og kreativitet. Robotenes produktivitet fører til at mennesker blir ubrukelige, og gjør så opprør mot menneskeheten. Med skuespillet ønsket Karel Čapek å skape tanker om hvordan utviklingen av revolusjonerende teknologi kunne påvirke samfunnet. Skuespillet gjorde Karel Čapek verdenberømt, og markerer også introduksjonen av ordet «robot», som ble funnet opp av broren hans Josef. Robot kommer fra det tsjekkiske ordet «robota», som betyr pliktarbeid.

Første og andre verdenskrig

Karel Čapek ble fritatt fra militærtjeneste da første verdenskrig brøt ut i 1914, fordi han hadde en lidelse i ryggen, som senere ble diagnostisert som Bekhterevs sykdom. Mange andre intellektuelle ble likevel sendt i krigen, og litteraturen som ble gitt ut etter at krigen var over i 1918 bar preg av dette. En annen viktig følge av første verdenskrig var at Tsjekkoslovakia ble løsrevet fra Østerrike-Ungarn. Karel Čapek var også preget og inspisert av verdenskrigen, og hans seneste bøker omhandler og advarer om fremgangen av diktatur, fascisme, konkurransesamfunn, masseproduksjon og konsekvenser av krig.

Død

Čapek var ansett som en av det nasjonalsosialistiske Tysklands største fiender i Tsjekkoslovakia, på grunn av de negative tekstene han skrev om regimet. Han ble oppfordret til å forlate landet da det så ut til at Tyskland kom til å invadere Tsjekkoslovakia. Čapek nektet å forlate landet, men døde av dobbeltsidig lungebetennelse 48 år gammel, 25. desember 1938, tre måneder før landet ble okkupert. Broren Josef døde i den tyske konsentrasjonsleiren Bergen-Belsen i april 1945.

Bekjentskap med president Masaryk

Til tross for den store aldersforskjellen ble Karel Čapek en nær venn av Tsjekkoslovakias første president, Tomáš Garrigue Masaryk. Čapek skrev den bestselgende biografien Samtaler med president Masaryk om presidenten, som opprinnelig ble gitt ut i tre deler i henholdsvis 1928, 1931 og 1935. Masaryk døde i 1937, 87 år gammel. I en undersøkelse gjennomført på 1970-tallet kom Masaryk på førsteplass over de viktigste personene i moderne tsjekkisk historie, mens Karel Čapek kom på andre.
Karel Čapek tok aldri selv aktiv del i politikken, men ble likevel sett på som en slags «åndelig leder» for det tsjekkiske folk.
Scheiblers kapell

Scheiblers kapell (polsk Kaplica Scheiblera) er et mausoleum på Den gamle kirkegård i Łódź ved Ogrodowa-gaten, ferdigbygd i 1888 etter tegninger av Edward Lilpop og Józef Dziekoński. Det er et av verdens fremste arkitektoniske sakralverker, og et eksempel på Łódź’ utvikling i det 19. århundre – en utvikling uten sidestykke på verdensbasis. 
Etter Karol Scheiblers død utlyste byarkitekten Hilary Majewski en konkurranse om å utforme et mausoleum til Scheibler, etter initiativ av den avdødes kone Anna. Siden forslagene ikke tilfredsstilte enken gav hun i 1885 oppdraget til arkitektene Edward Lilpop og Józef Dziekoński fra Warszawa. Mausoleet ble bygd i årene 1885–1888, og arkitektenes verk forbauset samtiden. Aviser i Warszawa skrev: «Kapellet er det kosteligst utformede monument i vårt land». 
Bygningens neogotiske arkitektur er inspirert av de beste eksempler på fransk og tysk gotikk. Man kan finne likhetstrekk med Stefansdomen i Wien og Sainte-Chapelle i Paris. Bygningen fikk en slank form og et gjennombrutt steintårn. Ved tårnets grunnlag ble åtte musiserende engler plassert, lagd av sinkblikk av den kjente skulptøren Andrzej Pruszyński fra Warszawa. Over inngangen stod den polske innskriften «Pamięci Karola Scheiblera» («Til minne om Karol Scheibler»). Mausoleet ble bygd i sandstein, mens innsiden ble utført i marmor. Vinduene ble fylt ut med glassmalerier. Resultatet ble et neogotisk mesterverk som få andre sakrale bygninger i Europa kan måle seg med. 
I kapellets krypt ble Karol Scheibler og hans to avdøde sønner gravlagt, senere også hans kone Anna Scheibler og andre etterkommere. Etter andre verdenskrig ble kapellet i 1945 herjet og plyndret av vandaler, og senere etterlatt til seg selv i tiår.
De første konkrete renoveringsarbeidene ble utført først i 1991 etter initiativ av det evangelisk-augsburgske sognet i byen, samtidig som det ble skapt en renovasjonsplan for kapellet. Den ble imidlertid ikke realisert av økonomiske årsaker. I 2002 ble en del av kapellet restaurert. Et eget fond er opprettet for å samle inn penger for renoveringen av hele objektet. 
I kapellet organiseres i dag konserter og gudstjenester.
Kat Von D

Biografi

Drachenberg ble født 8. mars 1982 i byen Monterrey i Nuevo Leon i Mexico. Da hun var fire år, flyttet hun og familien til Colton i California. Faren hennes, René von Drachenberg, er opprinnelig tysk, mens moren, Sylvia Galeano, har spansk-italienske røtter. Hun snakker spansk og engelsk flytende. Hun har også en bror, Michael, og en søster, Karoline Smith.
Kat vokste opp i Inland Empire og gjorde sin første tatovering som 14-åring med hjemmelaget utstyr i 1996. Tatoveringen var en «gammelengelsk» J på ankelen til minne om en tidligere kjæreste. I 1998 begynte hun å jobbe i sitt første profesjonelle studio, Sin City Tattoo. Dette var en viktig periode i karrieren hennes, og den førte henne etter hvert videre til studioet True Tattoo. Der fikk hun sjansen til å tatovere sammen med Clay Decker og Chris Garver. Dette gjorde at hun fikk råd til å leve og jobbe i Hollywood i Los Angeles. Mens hun jobbet på True Tattoo, møtte Von D Oliver Peck, som senere skulle bli hennes ektemann. Hun jobbet i blant også i hans tatoveringsstudio, Elm Street Tattoo, i Dallas. I 2008 kom hun med i boken Permanence: Tattoo Portraits, skrevet av kunstner Kip Fulbeck.
Von D var også med i filmen The Bleeding, regissert av Charlie Picemi. Handlingen følger en mann som har som oppdrag å befri verden fra vampyrer, og en av dem er spilt av Kat Von D. Filmen hadde premiere i 2009, med skuespillere som Vinnie Jones, DMX, Michael Madsen og Michael Matthias på rollelisten.
Sammen med Dita Von Teese, Tori Amos, Cherie Currie fra bandet The Runaways, Terri Nunn, Lisa Loeb, Katy Perry, Jessicka, Samantha Maloney, Betsey Johnson, Anna Sui og Louise Post bidro Kat i Carrie Borzillo-Vrenna sin bok Cherry Bomb i 2008. Hun gav forskjellige tips om tatovering.
I 2007 åpnet Kat tatoveringsstudioet High Voltage Tattoo der tv-serien LA Ink ble spilt inn. Vegg-i-vegg ligger også Kats andre butikk, Wonderland.
Kat har lansert et eget sminkemerke på Sephora og er grunnleggeren av festivalen Musink. Hun har også skrevet tre bøker, der hun har samlet historier om sine og andres tatoveringer. Boken High Voltage Tattoo kom ut i 2009, The Tattoo Chronicles i 2010 og Go Big or Go Home: Taking Risks in Life, Love, and Tattooing i 2013.

Klienter

Kat Von D har tatovert Jim Rota fra Fireball Ministry, og sin nære venn, Matt Skiba fra Alkaline Trio, Jeffree Star, en nær venn, proff-skater/MTV stjerne Bam Margera og Steve-O fra Jackass, Ja Rule, medlemmer fra HIM, Frank Iero fra My Chemical Romance, The Game, Kerry King fra Slayer, Jesse Hughes fra Eagles of Death Metal, Marta fra Bleeding Through, Tim Lambesis fra As I Lay Dying, Dave Navarro, Brent Hinds fra Mastodon, Zacky Vengeance fra Avenged Sevenfold, Lady Gaga Mikey Vallely fra Revolution Mother, Lemmy Kilmister fra Motörhead og Mike Kroeger fra Nickelback.

Musikksmak

Von D lærte å spille piano da hun var seks år gammel og begynte å høre på The Misfits, Ramones og andre band innen punkrock da hun var tolv. Hun setter spesielt pris på Ludwig van Beethoven og Space Station Wagon. Kat har også tatovert seg selv med logoene til bandene HIM, Turboneger, ZZ Top, AC/DC, Slayer, og «Slutallica», en modifisert Metallica-logo.
Acrepidopterum

Utseende

Nokså små, mørkt brunlige trebukker. Antennene er omtrent så lange som kroppen, pronotum tønneformet, dekkvingene nesten jevnbrede.

Utbredelse

Slekten er utbredt i Mellom-Amerika og Karibia.
Det pavelige råd for kulturen

Det pavelige råd for kulturen (latin Pontificium Consilium de Cultura) er en del av Den romerske kurie, som er Den katolske kirkes sentrale administrasjon. Den har ansvaret for å veilede kirkens ledelse i kulturelle spørsmål.
I Gaudium et Spes, en konstitusjon fra Andre Vatikankonsil, er en hel seksjon viet til viktigheten av kultur i menneskets utvikling. Dette førte til en intensivering av arbeidet med å styrke det kulturelle mangfold i Den katolske kirke. I mai 1982 opprettet pave Johannes Paul II rådet, gjennom et personlig brev til kardinalstatssekretæren. I 1993 slo samme pave det sammen med Det pavelige råd for dialog med ikke-troende, sin motu proprio Inde a Pontificatus.
Meertens Instituut

Meertens Instituut eller Meertensinstituttet, er et forskningsinstitutt ved Koninklijke Nederlandse Akademie van Wetenschappen (KNAW) i Amsterdam.På Meertens Instituut blir det forsket på nederlandsk språk og kultur. 
Instituttet er delt inn i to avdelinger: Nederlandsk etnologi, rettet mot andres og egen kultur i Nederland og deres interaksjon med hverandre, og variasjonslingvistikk, rettet mot syntaktisk, dialektologisk og sosiolingvistisk undersøkelse på språkvarianter i nederlandsk i Nederland, med vekt på grammatikalsk og onomastisk variasjon. Forskningen er i dag hovedsakelig samtidsrettet. Man leter etter en forbindelse mellom det moderne samfunnet og den aktuelle utviklingen.
Instituttet ble til 1. januar 1948 ved en sammenslåing av KNAWs Dialectenbureau og Bureau voor Volkskunde og Bureau voor Naamkunde. Disse tre byråenes sekretær, P.J. Meertens, ble dets første direktør. I 1979 fikk instituttet navnet P.J. Meertens-Instituut etter han. Det står modell for den nederlandske romanen Het Bureau av J.J. Voskuil, som selv jobbet ved instituttet i 30 år (1957–1987).
I 1998 ble instituttets navn forkortet til Meertens Instituut. Instituttet har siden 2001 huset sekretariatet til Societé Internationale d’Ethnologie et de Folklore (SIEF).
Årets helseleder

Årets helseleder er en pris som utdeles av NSH på deres lederkonferanse. I statuttene heter det blant annet: «NSHs helselederpris skal inspirere og stimulere til økt fokus på nødvendigheten av god og tverrfaglig ledelse i helsetjenesten. Samtidig skal prisen motivere ansatte i helsetjenesten til økt interesse for ledelse som et eget fagområde.» Tildelingen bestemmes av styret i NSH og prisen er på 10 000 kroner. I tillegg får helselederen et diplom og en kunstgjenstand. Prisen ble første gang delt ut i 2007.
PsychoFreud

PsychoFreud er artistnavnet til Anders Figenschow (født Anders Eriksen).  Han er født 6. mai 1977 i Oslo, og vokste opp på henholdsvis Lindeberg, Stovner, Vestli og Furuset.  Som musiker startet han opp som produsent av house og hiphop sent på 80-tallet, uten å ha noen utgivelser før mye senere.  PsychoFreud er en av landets største eksportvare på fremføring av reggae og drum and bass.

Innflytelse

PsychoFreud har i flere intervjuer pekt på reggae som sin hovedinnflytelse, noe som viser seg i alle hans produksjoner.  Han bruker ofte reggae-artister i sine verk, og spesielt hans basslinjer er kraftig inspirert av reggae.  Hans samarbeid med artister som Daddy Freddy og Demolition Man er gode eksempler på hans bruk av reggae-vokalister i fusion-verk.  Både i hans produksjoner i sjangere som hiphop, house, jungle / drum and bass og dubstep finner man disse sjangerreferansene.

Tidlig karriere

Starten på hans musikkarriere var preget av konserter på forskjellige ungdomsklubber i Oslo og omegn, og bemerket seg på 90-tallet som produsent for rap-gruppa Oslo Most Wanted, som med sin harde og spesielle stil fikk mye oppmerksomhet og kritikk.  Gruppas medlemmer stilte gjerne opp i oljet bar overkropp både på album-cover og konserter, og hadde særdeles aggressivt innhold i sine tekster, noe som skaffet gruppa mye oppmerksomhet, både positiv og negativ.  PsychoFreud selv fokuserte på å produsere selve musikken og ønsket ikke å blande seg bort i vokalistenes retningsvalg.  Etter å ha produserte gruppas to første album valgte han å trekke seg ut fra samarbeidet og satse på andre retninger.

Vikings Champion Sound

Selv om han i alle år hadde spilt reggae som DJ, startet PsychoFreud i 1998 opp sitt eget reggae soundsystem Vikings Champion Sound.  På dette tidspunktet var han alene om det, men han utvidet senere dette til også å inneholde Eric King Skovsgaard, også kjent som DJ Vicious E.  PsychoFreud ville fra dette tidspunkt alltid assosiere navnet Vikings Champion Sound med alle sine musikkverk, om det så gjaldt reggae, jungle, eller andre former for fusion musikk.  Gruppa har i dag flere medlemmer, og er beslektet med Knowledge and Wisdom fra London hvor begge bruker hverandres musikere på forskjellige prosjekter.

Etter år 2000

PsychoFreud valgte å fokusere på drum and bass / jungle etter år 2000, en sjanger som han hadde lekt med siden dens opprinnelse.  I 2001 ble han kontaktet av Professor Anarad, en mann som allerede på 90-tallet selv hadde bemerket seg i det norske hiphop-miljøet.  Resultatet ble en drum and bass remix av låta A-R-A-D på hans Rebel Boogie vinyl.  Verket er PsychoFreuds første vinylutgivelse.
Etter å ha satset mye på å gi ut musikk på internett begynte PsychoFreud å turnere Europa, til fulle konserthaller.  Den internasjonale oppmerksomheten gjorde at han i 2005 fikk platekontrakt med legendariske Knowledge & Wisdom Records.  Plateselskapet hadde allerede kjente vokalister under sine vinger, noe som ledet til et nært samarbeid med Demolition Man, kjent for hiten "Fire" fra 1994, et samarbeid som har holdt frem til i dag, både med produksjoner og live opptredener.
Knallskudd

Et knallskudd eller kanonslag er en liten sprengladning som brukes militært for å simulere større eksplosjoner under trening. Knallskuddet er ikke beregnet på å gjøre skade, så det er en begrenset ladning sprengstoff i det, og hylsen rundt er laget av et materiale som ikke skaper farlige splinter, f.eks. vokset papp. På tross av dette vil et knallskudd som eksploderer svært nære, for eksempel i hånden, kunne gi skader både på hørsel, syn og kroppsdeler.
Knallskudd kan også brukes sivilt, for eksempel til å skremme bort farlige dyr eller som varslingsmiddel for å få opp dykkere i en krise.

Sikkerhetsavstand

For norske landmilitære styrker er sikkerhetsavstanden ved bruk av knallskudd angitt i Forsvarets sikkerhetsbestemmelser for landmilitær virksomhet (UD 2-1). Knallskudd (håndgranatsimulator) skal ikke kastes nærmere personell enn 10 m, og de skal ikke brukes i lukket rom hvor personell oppholder seg.
Olsenbanden jr. på rocker'n

Handling

Egon hjalp Kjell med å jukse på matte-prøven, men selvfølgelig måtte Valborg sladre! Derfor havnet Egon bak lås og slå igjen... Men når han kommer ut igjen har han en fullstendig nymotens plan. De skal prøve seg som rockeartister og vinne skolekonkurransen og få spille på selveste åpningsaften av Norsk rikskringkasting (NRK). Men der er dessverre ikke bare Olsenbanden som prøver seg. Biffenbanden har en særdeles god låt som er lagd spesielt til Valborg. Noe som får Kjell til å tenne på alle pluggene! Det samme har Herman. Han skal spille Til Elise av Beethoven. Men han har kalt sangen for Til Valborg i stedet. Kjell bestemmer seg for å kalle deres sang Valborg oh oh ye ye...  Olsenbanden får hjelp av fetteren til Kjell, som heter Tommy. En dag kommer en amerikaner som kaller seg Pop-Johansen for å høre på bandet til fetteren til Kjell. Olsenbanden vil også prøve seg på det, men det koster 50 000 kroner for å spille inn en sang i Amerika. Olsenbanden må vinne konkurransen, og de gjør det. Men Biffenbanden har sabotert Hermans piano, og skylden legges på Olsenbanden. Det viser seg også at Pop-Johansen er en skurk som har stukket av med alle pengene til Olsenbanden. Nå må Egon, Benny og Kjell virkelig jobbe for å få tilbake pengene og bevise for Hermansen og Holm at det ikke var dem som saboterte Hermans piano..
Leucozona lucorum

Utseende

En middelsstor (8-10 mm), kontrastrikt farget blomsterflue. Hodet er ganske bredt, fasettøynene nakne. Thorax er matt bestøvet, tett kledt med gule hår, særlig på sidene. Scutellum er gult, også dette tett kledt med gule hår. Bakkroppen er oval, vanligvis gulhvit i den fremre halvdelen og svart i den bakre. Vingene er glassklare med en stor, brun flekk i midten. Mørke fargevarianter forekommer av og til. På fargen kan den minne om artene Eriozona syrphoides og Cheilosia illustrata, men bakkroppen er mye mindre hårete enn hos disse.

Levevis

Larvene lever av bladlus. Disse fluene finner man særlig i løvskog, helst i fuktige områder. De besøker mange slags blomster, og flyr i april-august.

Utbredelse

Denne vidt utbredte arten finnes over mesteparten av Palearktis. Den finnes også i Nord-SAmerika. I Norge er den vanlig over hele landet.
Nanshan (Shenzhen)

Vei

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstadene Shijiazhuang, Zhengzhou, Wuhan, Changsha og Guangzhou.
Yunlong (Xuzhou)

Yunlong (kinesisk: 云龙区 ; pinyin: Yúnlóng Qū) er et bydistrikt i byprefekturet Xuzhou i provinsen Jiangsu i Folkerepublikken Kina.
Det har et areal på 118 km² og teller ca. 287.000 innbyggere (2005).
Det er sentrum og administrasjonssete for Xuzhou.
Pygoleptura

Utseende

Middelsstore (15-25 millimeter), nokså kraftige, brune til svarte trebukker. Antennene er tynne og rundt halvparten så lange som kroppen. Pronotum er klokkeformet. Dekkvingene er litt avsmalnende bakover, beina middels lange og slanke.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Artene er utbredt i det nordvestlige og vestlige Nord-Amerika, fra Alaska i nord til California i sør.
Roskva

Roskva (den raske) var i norrøn mytologi Tjalves søster. På samme måte som sin bror blir hun Tors tjener, og må følge med ham.
Isjimbaj

Isjimbaj (russisk: Ишимба́й) er en by i republikken Basjkortostan i Russland, rundt 160 km sør for Ufa. Byen ligger mellom elva Belaja (ei sideelv til Kama og den lille sideelva Tajruk, en beliggenhet som også gjenspeiles i byvåpenet. Innbyggertall: 74 300 (est. 2008), 70 195 (folketelling 2002).
Theory of constraints

Theory of Constraints (TOC) er en ledelsesfilosofi ført i pennen av Eliyahu M. Goldratt i 1984 med hans bok The goal.
TOC er et styringsparadigme som ser på et system som begrenset til å nå sine mål av et få antall begrensninger. Dette er alltid minst en begrensing og teorien skal gjennom en prosess finne ut hva den er, hva du vil gjøre den til, og hvordan du skal gjøre det. Men da ikke nødvendigvis gjennom å forandre begrensningen, men organisasjonen rundt den med idiomet at man ikke er sterkere enn det svakeste ledd. Dette betyr at prosessen, organisasjonen eller hva det skulle være, er sårbar siden det svakeste leddet alltid kan skade, ødelegge eller hvertfall påvirke utfallet.
Godeset skole

Godeset skole er en 1-7 skole med SFO-avdeling. Skolen ligger i Stavanger og startet opp i oktober 1988. I dag fungerer Henning Verstegen som rektor og Ingrid Wister og Karen Woie som avdelingsledere.
Godeset skole ligger på et område som før var et fritidsområde hvor søndagskolen hadde sine utflukter.
Geodætisk Institut

Geodætisk Institut var et dansk statlig kartografisk institutt, det ble opprettet i 1928 ved sammenleggingen av Generalstabens topografiske Afdeling med Den danske Gradmaaling.
Geodætisk Institut var en del av det danske Krigsministeriet, senere Forsvarsministeriet.
1. januar 1989 ble Geodætisk Institut lagt sammen med Matrikeldirektoratet og Det Kongelige danske Søkortarkiv til Kort & Matrikelstyrelsen, i dag Geodatastyrelsen.